Tildera, tawadayikya senyesa moe werd (trutca ke Pissarro)

Tildera, tawadayikya senyesa moe werd ~ Le repos, paysanne couchée dans l'herbe (FR)

Tildera, tawadayikya senyesa moe werd ( francavon Le repos, paysanne couchée dans l'herbe ) tir trutca 8. Sieste et petit somme. auf sleep-in-arts.eu (PDF, S. 90.) lumkirafa gu 64.5 × 78 cm-, i puntalingeks keve stama skuyun gan Camille Pissarro francaf lingesik bak 1882.

Bata trutca koe Kunsthalle tcila ke Bremen koe Germana re ( 2018 ) tigir.

 Pimtara 
Trutca va jotafa tawadayikya senyesa moe levion dolisteyen is divdaakewes nak ke werdxo nedir. Alto ke battanya va adoloda dade ewava tazukar, i va adoloda solparsasa ton toloy seg. Patectoy tir dem kenefa afifa is xufa kelda wale miduxo is govitafo ruxaxo dem amna is luc is aal kadimeon. Abdi tubalkara va tawamidura, nakxo kan dolistesiki zo gabeyed isen batcoba tiyir altokapaf lag. Moi dolistera, werd moe sid kan intafa treda tantazukon zo walmuneyer enide lokalion di turodaweyer.

Senyesikya va djova mo jo al atcer enide va iteem gu awaltarapa ke miafiz nendar, ise aulackon is itabudemeson va int tilder. Intafa kobasa xeka, i olvezasiki, poke ronefa nuba zo rowir. Mecoba va bata aulafa tildera ke miafiz skalter ; kaatoeks va mekar olkik oku sulem oku funesa ra volar. Bato volbrumeweckeso ayalto, ton kotunafa tildera, tir dalafa rulda ke trutca.

Pissarro tuguazaweso va tawamidus dodelik diskis va opelafe vols urmafe vage dun kaatoeyer, metuikrarenason voldum tawadayafa lingeropa ke XVIII-eafa decemda. Va yafa tezikya nope opelafa listuca is gorukafa is kalafa adala narayar, vols mu widavaf saneg. Kiblara to kevaxapasa va abdimalyeks ke inafe sare icde tawadayafa blira tir.

 Watsa va Tawadayikya 

 Dere rupec 

 Stragela 

|style="vertical-align: top;"|

|}
Tildera, tawadayikya senyesa moe werd (trutca ke Pissarro)
Tildera, tawadayikya senyesa moe werd (trutca ke Pissarro)